《喜黄孝廉元礼过访》
明代·何其伟

寂寞柴扃半没蒿，何来词客驻旌旄。通家谊重垂清眼，扫径殷迎引浊醪。

冀北空群飞蹀躞，汝南汪度挹波涛。光分丛桂生颜色，不尽风流试彩毫。

作者简介：何其伟，字丽充，号玄洲，番禺人。明嘉靖至天启时人。约卒于明熹宗天启五年（一六二五），年七十二。曾在广西陆川县任官。何其伟诗以天启富春令何其伟子所镌明天启版《鷇音集》（香港中文大学图书馆馆藏孤本）为底本。